EL TEULADÍ reconeix els millors treballs de plàstica i literatura infantil
24/05/2013

# EL TEULADÍ reconeix els millors treballs de plàstica i literatura infantil

*   24/05/2013
*   [Imprimir](#)
*   Compartir
*    https://www.alaquas.org/documento.asp?id\_do=13818

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13818%2F0&title=Ajuntament%20d%27Alaqu%C3%A0s.%20Premsa.EL%20TEULAD%C3%8D%20reconeix%20els%20millors%20treballs%20de%20pl%C3%A0stica%20i%20literatura%20infantil)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13818/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13818/24052013dsc01326_1_Form_4.jpg)](https://www.alaquas.org/ficheros/documentos/2013/2/13818/24052013dsc01326_1_Form_10.jpg "<a href='https://www.alaquas.org/ficheros/documentos/2013/2/13818/24052013dsc01326_1_Form_10.jpg' target=_blank><i class='fa fa-external-link' aria-hidden='true'></i>.EL TEULADÍ reconeix els millors treballs de plàstica i literatura infantil</a>")

Els col·legis d'Alaquàs participen en la XXX edició del Concurs de Plàstica i Literatura Infantil El Teuladí amb la presentació de més de 3000 treballs.

El Castell d'Alaquàs va acollir ahir per la vesprada el lliurament de premis de la XXX edició del Concurs de Plàstica i Literatura Infantil que cada any convoca l'Ajuntament d'Alaquàs per fomentar la literatura i les arts plàstiques entre els escolars de la ciutat. Amb gran èxit d'acollida, enguany s'han presentat a aquest certamen més de 3000 treballs de l'alumnat de tots els col·legis d'Alaquàs.

Les obres literàries i els treballs plàstics presentats han versat aquesta vegada sobre el lema "La meua mascota, un més de la família". L'alcaldessa d'Alaquàs, Elvira García Campos, va ser l'encarregada d'atorgar els premis als alumnes més destacats del concurs d'enguany, prèviament elegits per un jurat composat per representants de l'Ajuntament d'Alaquàs, del Consell de Xiquetes i Xiquets de la ciutat i dels diferents centres escolars.

Enguany s'han atorgat 21 premis consistents en lots de llibres i material de dibuix per als i les alumnes més destacats i sis premis per la participació dels col·legis. Els guanyadors i guanyadores es van donar a conèixer públicament el passat dissabte en la Festa de la Primavera.

Pel que fa als premis a l'alumnat, en la categoria de redacció en valencià del 2n cicle de primària, els guanyadors han estat Ismael Rueda Olivencia del col·legi Bonavista; Manuel Lara Tortosa, del col·legi Ciutat de Cremona; i Aitana Martínez Navarrete, del CP González Gallarza. Pel que fa als premis de redacció en valencià per als alumnes de 3r cicle de primària, han guanyat Núria Lacruz Martínez, del González Gallarza; Pau Parra Martínez, del González GAllarza; i Víctor Merino Gadea, del Vila d'Alaquàs.

Dins de la categoria de redacció en castellà de 2n cicle de primària, han estat els guanyadors Marcos García Marchante, del Sanchis Almiñano; Óscar Rubio Castejón, del Madre Josefa Campos; i Daniel Candón García, del Vila d'Alaquàs. En 3r cicle de primària d'aquesta categoria, els guanyadors han estat Raquel Morcillo Espert, del Vila d'Alaquàs; María Fernández Bautista, del Bonavista; i Isabel Galdón Martínez, del Bonavista.

Quant als premis de plàstica, en 1r cicle de primària, han destacat Nur Hassan Perelló, del Ciutat de Cremona; Yadira Alfaro Giménez, del Ciutat de Cremona; i Noelia Victoria Rodríguez Quinta, del Bonavista. En 2n cicle de primària els afortunats han estat Eva Villada Nohales; del Sanchis Almiñano; Rafael Forment Soler, del Mare de Déu de l'Olivar; i Carolina Castro Ríos, del Madre Josefa Campos. En 3r de primària, Víctor Jimeno Martínez, del González Gallarza; Elena Blázquez Fernández-Palacios, del Madre Josefa Campos; i Alba Griñón Pardines; del Mare de Déu de l'Olivar.